এর মধ্যে চলতি বছরের ৮ আগস্ট গ্রেপ্তার হন অলিপ কুমার বিশ্বাস, মো. ইব্রাহিম, আইয়ব আলী ওরফে বাঁধন, মোস্তফা কামালসহ নয়জন। এই চারজন একেকটি চক্রের হোতা। গ্রেপ্তারের ১০ দিনের মধ্যেই তাঁরা জামিন পেয়ে যান। সিআইডি বলছে, হাফিজুর এঁদেরও ‘বস’। আদালতে দেওয়া স্বীকারোক্তিমূলক জবানবন্দিতে হাফিজুর বলেন, বিমানবাহিনীর চাকরি ছেড়ে ২০১৪ সালে তিনি জনতা ব্যাংকে যোগ দেন। ওই বছরের শেষ দিকে মোস্তফা কামালের (৮ আগস্ট গ্রেপ্তার হওয়া) সঙ্গে তাঁর পরিচয় হয়।